Проглас Јеличког четничког одреда о ослобођењу Чачка од 1. октобра 1941.
Проглас Јеличког четничког одреда о ослобођењу Чачка од 1. октобра 1941.

СРПСКОМ НАРОДУ

По наређењу команданта Југословенске војске – ђенералштабног пуковника г. Драже Михаиловића, овлашћеног од наше владе, која се привремено налази у избеглиштву код наших савезника Енглеза, извршена је мобилизација свих четника и свих поштених и честитих Срба чија је жеља да сперу набачену љагу на српски народ у скорој прошлости. Одзив на мобилизацију био је неочекиван. Драгачевци су овом приликом као и раније у својој историјској прошлости показали да су прави Срби, а као такви за своју Српску слободу и независност неустрашиви. Јелички четнички одред, после опседања Чачка од неколико дана и борбе, дана 1. октобра 1941. године у 6 и по часова УМАРШИРАО ЈЕ СА СВИХ СТРАНА У ГРАД. Наши непријатељи повукли су се ка Краљеву и ако бројно и оружјем већи, јер нису могли да одоле налету четника. Кукаста аждаја, која је подигла своју шију, разјапила чељусти да својим крвавимзубима здроби српски народ добила је први ударац. 

ЧЕСТИТИ СРБИ! 

БУДИМО ПОНОСНИ ОВИМ УСПЕХОМ ЈЕР НЕМА ВИШЕ ДА СЕ НАД ГРАДОМ ЧАЧКОМ ВИЈЕ ЗАСТАВА СА КУКАСТИМ КРСТОМ И КУКАВИЦОМ НАД ЊОМ, ВЕЋ СЕ ВИЈЕ СРПСКИ БАРЈАК ОСЛОБОДИЛАЧКИХ ЧЕТНИЧКИХ ОДРЕДА СА СРПСКОМ КРУНОМ И ДВОГЛАВИМ ОРЛОМ!

Четнички документи из Другог светског рата